GiliGold/VAD_KnessetCorpus huggingface dataset:
שלומי אברמזון: אבל לבוא ולהגיד ישר, בלי להתייחס לשיקולים אחרים, לא.
שלומי אברמזון: ההחלטה של שי ניצן היא מוטה, הצוות הזה מחפש.
שלומי אברמזון: זה פשוט לא נכון, לא מתיישב עם העובדות וחבל, חבל.
שלומי אברמזון: באמת נוצרת פה דמוניזציה של עבודה מסוימת, של צוות בפרקליטות ללא אג'נדה.
שלומי אברמזון: בלי הצדקה.
שלומי אברמזון: באמת בלי הצדקה.
דוד רותם: עו"ד אברמזון, אני רוצה להגיד לך משהו.
דוד רותם: משרד המשפטים לא ממונה על תכלול ועל תיאום ביהודה ושומרון.
דוד רותם: יש ריבון ביהודה ושומרון, הוא אלוף בצה"ל, הוא קצת מבין יותר ממה שאתם מבינים בענייני ביטחון.
דוד רותם: יש לו יועץ משפטי שהוא בדרך כלל אלוף משנה, שהוא מבין בענייני החקיקה המקומית יותר מכם.
רז נזרי: לי אין סמכויות אכיפה אבל, אדוני יושב הראש.
דוד רותם: סליחה, יש להם סמכויות אכיפה, משום שיש צו בדבר העמדת שוטרי משטרת ישראל תחת סמכות האלוף.
דוד רותם: צו שנחתם על ידי האלוף.
דוד רותם: כל שוטרי משטרת ישראל שמשרתים ביהודה ושומרון כפופים לאלוף.
רז נזרי: אני מזמין אותך לראות דיונים בין אלוף פיקוד לממ"ז ש"י, שהיו אצלנו לא מעט ויכוחים ביניהם.
רז נזרי: אתה יודע, מכאן זה יפה.
רז נזרי: מי כמוך יודע.
רז נזרי: אבל כשבאים בשטח לתאם את זה, יש כל פעם ויכוחים מי לא יעשה את זה, מי כן יעשה את זה.
רז נזרי: זו מטרת הצוות, כמו שהצוות נגד מלחמה ו---
דוד רותם: סליחה, אני רק רוצה לומר לך דבר אחד, ויכוחים בממ"ז ש"י לבין אלוף הפיקוד לא אמורים להיחתך במשרד המשפטים.
רז נזרי: רובם לא אצלנו, אבל כשזה קשור לאכיפת חוק---
דוד רותם: הם צריכים, גם כשזה קשור לאכיפת חוק ---
רז נזרי: אבל היועץ המשפטי ממונה על אכיפת חוק.
רז נזרי: בכל המדינה, גם באיו"ש, כלומר אתה בעצמך אמרת.
רז נזרי: אותו דין פלילי, נכון?
רז נזרי: או זה ---
דוד רותם: אבל היועץ המשפטי ממונה על אכיפת החוק גם ביהודה ושומרון אבל לא פרקליט המדינה ולא המשנה לפרקליט המדינה ---
רז נזרי: אבל גופי אכיפה מטעמו.
דוד רותם: הם לא גופי אכיפה מטעמו, כי פה הם לא עוסקים באכיפה.
דוד רותם: עכשיו ---
רז נזרי: אתה מכיר את הצוות שהיה בוועדה שלך, אדוני יושב הראש, והצוות של המלחמה בתחנות הרדיו הפיראטיות.
רז נזרי: היה לנו דיון ארוך באחת הוועדות, שגם כן, צוות שלקח מגופים שונים, מהפרקליטות, משרד התקשורת, משרד הזה ---
דוד רותם: אין לי בעיה שיהיו צוותים כאלה, אין לי בעיה.
רז נזרי: זה אותו רעיון.
דוד רותם: אין לי בעיה שממ"ז ש"י או אלוף הפיקוד יקימו אצלם צוותים.
דוד רותם: יכול להיות שהם ישמעו אתכם, אבל זה לא יכול להיות שאתם תכוונו את האכיפה.
דוד רותם: הרי אני מכיר את הנפשות הפועלות.
דוד רותם: אני מכיר את הרגישויות.
דוד רותם: אני מכיר את ההתנהלות, תאמין לי לא מהיום.
דוד רותם: אתה הרי זוכר טוב מאד מכוח מה היועץ המשפטי לממשלה, אפילו יש מכתב נדמה לי בחתימתך, ביטל את המינוי שלי כתובע מטעם מפקד אזור יהודה ושומרון.
רז נזרי: לא בחתימתי, לא זכיתי.
דוד רותם: לא זכית.
דוד רותם: זה משום שאני הבעתי דעה מסוימת בוועדת שרים לענייני דו"ח טליה ששון.
דוד רותם: והבדיחה הגדולה הייתה, וזה אחד הדברים שאני שומר אותם במסמכים מתויקים.
דוד רותם: הודיעו לי על ביטול המינוי שלי, למרות שהיה לי מינוי שתלוי אצלי על הקיר מפואד בן אליעזר, שאני מוסמך לייצג את כל הרשויות ביהודה ושומרון, כנציג מפקד האזור.
דוד רותם: ואחר כך היה לי מכתב מפליאה אלבק, שאני התובע ---
יעקב כץ: הטוב ביותר.
דוד רותם: התובע המשלים, זאת אומרת כשיש תובע אחר שלא יכול להיות, אז אני בא לעשות.
רז נזרי: ממלא מקום.
דוד רותם: לא ממלא מקום.
דוד רותם: לא, זה התובע השיעורי.
דוד רותם: ואני קיבלתי מכתב שאמר ככה, כל זמן שיש, הרי אני פשוט, הודיעו לי על ביטול המינוי, הפסקתי להופיע.
דוד רותם: ואז היו דיונים ואף אחד מתל אביב כמובן, מפרקליטות תל אביב לא רצה לנסוע לאריאל, כי זה מפחיד.
דוד רותם: אז זיכו את הנאשמים.
דוד רותם: והיה צריך להיות דיון אחר כך במעלה אדומים, ואז פנה אלי משה לדור, לא משה לדור, מי היה אז הפרקליט?
דוד רותם: נדמה לי שמשה לדור היה פרקליט המחוז.
דוד רותם: הוא פונה אלי ביום חמישי ואומר לי – תשמע, יש בעיה.
דוד רותם: אין לי מי לשלוח ביום ראשון.
דוד רותם: אני מבקש שתופיע.
דוד רותם: אמרתי לו – אני מצטער, אין לי מינוי.
דוד רותם: אז קיבלתי לבית המשפט בפקס מכתב מהיועץ המשפטי לממשלה, שכל זמן שיש לי במשרד חמישה עורכי דין, אז אני רשאי לייצג.
דוד רותם: אז הרמתי טלפון אליכם ואמרתי אני נורא מצטער, אחד מהם עזב בינתיים, יש לי רק ארבעה, אני לא יכול להופיע.
דוד רותם: תוך 7 דקות היה אותו מכתב, כל זמן שיש לך 4.
דוד רותם: והכל נובע מדיון בוועדת שרים לענייני דו"ח טליה ששון.
דוד רותם: עכשיו, בסופו של דבר, אמון הציבור במערכת אכיפת החוק הוא דבר הדדי.
דוד רותם: זאת אומרת, בוא נאמר ככה.
דוד רותם: אתה לא יכול שכאשר הציבור מרגיש שהוא נרדף, והוא מרגיש שהוא נרדף על ידיך וזה לא משפחות פשע, אז אתה מאבד את אמון הציבור.
דוד רותם: אני מודיע לך ---
יעקב כץ: שמעתם, כן?
יעקב כץ: אני כבר אמרתי לו משהו טוב עליך.
דוד רותם: אני לא צריך שתגיד עלי משהו טוב.
דוד רותם: אתה רק מזיק לי כשאתה אומר עלי משהו טוב.
דוד רותם: בוא נאמר ככה, אני מודיע לך שאני יודע היום, על אנשים שראו מעשי עבריינות לא של יהודים, והם אומרים – אדוני, עזוב, אני לא רוצה להתלונן.
דוד רותם: אני ראיתי מי זרק עלי את האבן, אני יודע מי הוא.
דוד רותם: לא רוצה להתלונן.
דוד רותם: אז הוא הולך והוא צריך פתק מהמשטרה לצורך מס רכוש שיחליפו לו את החלון, אז הוא מספר סיפור שזרקו עליו אבן.
דוד רותם: הוא לא ראה, הוא לא יודע מאיפה, הוא לא יודע מכלום, כי אנשים מפחדים שאתה יודע - אני אבוא למשטרה מי יודע מה יעשו לי.
דוד רותם: וזה דבר שהוא חמור מאד.
רז נזרי: זה לא בסדר.
רז נזרי: אני מסכים איתך.
רז נזרי: זו תחושה חמורה.
רז נזרי: וחלק מזה זה הדמוניזציה שעושים למערכת.
דוד רותם: סליחה, אני רוצה לומר לך, זה לא דמוניזציה.
רז נזרי: חוסר אמון הדדי.
דוד רותם: זה לא דמוניזציה.
יעקב כץ: 330,000 או מאות מיליונים ---
דוד רותם: אתה יודע, בוועדה הזאת כשאני מדבר, יש פה שקט דממה.
דוד רותם: מותר לקרוא קריאות ביניים, לא כשאני מדבר.
דוד רותם: עכשיו, אחת הבעיות והסיבות לכך היא, ואתה יודע מה, אנחנו כולנו טועים.
דוד רותם: הצוות הזה הוא צוות אכיפת החוק באמצעים אלקטרוניים.
דוד רותם: הוא בכלל לא קשור אלינו.
דוד רותם: אבל למה זה מרגיז אותנו?
דוד רותם: אנחנו טועים.
דוד רותם: אבל אתם לא עושים שום דבר כדי למנוע את הטעות הזאת.
דוד רותם: למה צריך שמישהו יידע שיש צוות כזה בכלל?
רז נזרי: לא אנחנו מעלים את הקמפיין על הצוות הזה ---
דוד רותם: בוודאי שלא אתם מעלים, אבל אתם הקמתם צוות כזה.
רז נזרי: הממשלה הקימה בשנת, אחרי רצח גולדשטיין.
רז נזרי: יש פה את הניירות.
דוד רותם: סליחה, אחרי רצח גולדשטיין.
דוד רותם: אתה יודע, מאז רצח גולדשטיין היא הקימה את זה לצורך דברים אחרים, לא לצורך הדברים האלה.
דוד רותם: אין שום בעיה, אתם יכולים לפזר את הצוות, להודיע – פיזרנו את הצוות, והיועץ המשפטי לממשלה יקים וועדה לתיאום ולהכללה של אכיפת חוק במדינת ישראל.
דוד רותם: למה זה צריך להיות מכוון ליהודה ושומרון?
רז נזרי: כמו שיש צוות שעוסק בתחנות פיראטיות ברשות ---
דני דנון: אבל יהודה ושומרון זה לא תחנה פיראטית, אתה לא מבין את זה?
דני דנון: אתה לא מבין את זה שאנחנו לא משפחת פשע?
יעקב כץ: אתה משפחת פשע.
יעקב כץ: אנחנו משפחת פשע.
יעקב כץ: תיסע לאיתמר, תשמע מה אומרים עליך.
יעקב כץ: מי אשם שיש שם 28 יתומים?
יעקב כץ: התושבים אומרים – טליה ששון אשמה.
רז נזרי: כשאתה תיסע לאיתמר תיגש ---
יעקב כץ: הוא שמע, שרים שמעו, חברי כנסת שמעו.
רז נזרי: חבר הכנסת כץ, כשאתה תיסע לאיתמר ---
יעקב כץ: אני הייתי באיתמר מאות פעמים.
רז נזרי: אז אני אומר שוב, כשתיסע לאיתמר, תיגש לגיסתו של הנרצח אודי פוגל, ה' יקום דמו, שהיא הייתה מתמחה שלנו, ותשאל אותה אם אנחנו רודפים אתכם.
דוד רותם: רז, רז נזרי.
דוד רותם: נגמר.
יעקב כץ: אתם מספקים הגנה, אנחנו כת הטמאים עבורכם.
יעקב כץ: כת הטמאים.
יעקב כץ: יותר חמור ממשפחת פשע.
יעקב כץ: זו הדעה הרווחת אצל הפרקליטות.
דוד רותם: חבר הכנסת כץ, אתה לא תוציא הגה מהפה.
דוד רותם: כצל'ה, אני קורא אותך לסדר פעם ראשונה---
יעקב כץ: ולא יעזור לכם, אנחנו נגדל ונגדל ונגדל ונגדל, ואתם תתפוצצו ונגדל.
יעקב כץ: עם כל הסגנונות שלכם.
דוד רותם: ואני קורא לך לסדר פעם שנייה.
דוד רותם: אני קורא לעצמך לסדר פעם שנייה, ופעם הבאה שאתה מתפרץ כשאני מדבר – אתה בחוץ.
יעקב כץ: אתם ראיתם מה קרה.
דוד רותם: עכשיו, ההרגשות האלה הם על בסיס מסוים ויש מישהו שהניח את המצע, שם את הזרעים וגם דואג להשקות אותם.
דוד רותם: וזה לא האנשים האלה, זה לפעמים התקשורת, זה לפעמיים אתם מוציאים מדעים, רבותיי ---
רז נזרי: זה לא הוראות.
רז נזרי: ברשותך, רק שאלה, אני מסכים עם זה שיש פה חוסר אמון, ובגלל הדבר הזה אנחנו מנסים לעשות פגישות, מנסים לעשות הידברות ישירה.
רז נזרי: אנחנו לפעמים אפילו פונים, מתראיינים בכלי התקשורת האלה וכו'.
רז נזרי: אבל אני שואל אותך, כשאתה אומר, אתה מוציא את האחריות לנתק ולחוסר האמון, אתה מוציא את האחריות מחבר כנסת שאומר כאלה אמירות כנגד המערכת, הוא לא אחראי לזה?
רז נזרי: מנהיגי ציבור לא אחראים לחוסר האמון הזה?
רז נזרי: כאשר הוא מכליל, מדבר בצורה כזאת מבזה, בצורה כזאת חמורה ובעיני מבישה שככה מדברים לעובדי ציבור קודם כל.
רז נזרי: אז זה לא ברור הדבר הזה?
רז נזרי: אני שואל אותך.
רז נזרי: אתה מדבר על סגנון אחד ---
דוד רותם: זה בוודאי ---
רז נזרי: זה לא גורם לנתק?
דוד רותם: סליחה, זה בוודאי גורם ---
רז נזרי: דברים חסרי ביסוס, דברים חמורים כל כך.
דוד רותם: רז, רז, עכשיו תירגע.
דוד רותם: זה בוודאי גורם לנתק, אבל אתה מבין, כצל'ה, ואני מכיר אותו, תאמין לי, הוא לא תמיד אחראי למה שהוא אומר.
דוד רותם: אבל אני מודיע לך דבר אחד, כשכצל'ה מדבר ככה, הוא מדבר מהלב.
דוד רותם: זה לא שהוא ישב היום במשרד שלו ותכנן מה הוא יגיד.
רז נזרי: גם לנו יש לב.
רז נזרי: כן, גם לנו יש לב.
רז נזרי: גם לנו יש ילדים.
דוד רותם: נכון, ואני מודיע לך ---
רז נזרי: שמתעוררים בשתיים בלילה מטלפונים ובוכים ואחרי זה לא ישנים בלילה.
רז נזרי: הילד שלי לא ישן בלילה בגלל שאנשים שאולי שומעים את כצל'ה מתקשרים ואומרים לי את האמירות האלה.
דוד רותם: קודם כל, אני רוצה להגיד לך משהו, אל תתרגש מטלפונים.
רז נזרי: אני לא מתרגש.
רז נזרי: אני מתרגש מהילד שלי, לא מהטלפונים.
דוד רותם: גם אני מקבל טלפונים, ולפעמים כשאני לא בבית ---
רז נזרי: והילד שלי מתרגש, וגם אתה אני מניח מתרגש מהילד שלך.
רז נזרי: הדבר היחידי זה הילד בן ה-7 שבכה בלילה, זה מה שמפריע לי.
דוד רותם: אדוני, אין לי כבר ילדים קטנים בבית.
רז נזרי: יהיו נכדים בעזרת ה'.
דוד רותם: יש נכדים.
דוד רותם: מכיוון שאני רוב הזמן לא בבית, אז משאירים לי לגם את ההודעות במזכירה האלקטרונית.
דוד רותם: עכשיו, אני חושב שעצם העובדה שיש צוות מיוחד, עזוב, זה לא כמו ערוץ 7 וזה לא כמו תחנות פיראטיות.
דוד רותם: אין לי בעיה שאתם תנהלו אצלכם צוותים.
דוד רותם: קריאת הצוות הזה והאפשרות של עיתונאי, עם כל הכבוד, של צוות כזה לפרסם פרוטוקולים, זה אחריותכם.
דוד רותם: כשאני רציתי לקיים ישיבות שאף אחד לא ידע מה דובר בהן, הן לא התקיימו אצלי במשרד.
דוד רותם: כל הטלפונים נשארו בחוץ, כמו שעושים אצל השר נאמן, ואף דבר לא יודלף מהן.
דוד רותם: לא יכול להיות שפרוטוקול של ישיבה ---
רז נזרי: הפרוטוקולים נמסרו דרך, אולי יש פה טעות.
רז נזרי: הפרוטוקולים האלה נמסרו לחבר הכנסת אלקין כמדומני לבקשתו.
רז נזרי: לא אנחנו הדלפנו את הפרוטוקולים.
רז נזרי: זה נמסר לציבור.
רז נזרי: אנחנו התנגדנו למסירה של זה ---
דוד רותם: רז, רז, בחייך.
דוד רותם: אתה יודע, אני גם פעם חקרתי עדים.
דוד רותם: אני מדבר על קטע עיתון מדצמבר 2009.
דוד רותם: זה לא קשור לוועדה של אלקין.
רז נזרי: שאומר מה?
דוד רותם: אבקש מהיועץ, שאומר מה?
דוד רותם: שמביא דברים שכביכול ---
רז נזרי: פרוטוקול מתוך הישיבה?
רז נזרי: אתה באמת חושב שפרוטוקול של ישיבה שבהגדרה היא עוסקת בסודיים, אנחנו רוצים לחשוף אותם?
רז נזרי: ככה אני זוכר, אני לא יודע.
דוד רותם: רז, אני אגיד לך דבר אחד.
דוד רותם: הרי אתם אף פעם לא מדליפים, לא אתם ולא---
רז נזרי: לא, לא אמרתי את זה.
דוד רותם: אני אומר.
דוד רותם: לא אתם, לא המשטרה ---
יעקב כץ: אף פעם לא.
רז נזרי: אז אני אתן אותך, אז לא נכון.
רז נזרי: יש לפעמים שהמערכת מדליפה.
דוד רותם: אתה יודע, לפעמים מי שמדליף זה לא אתה.
דוד רותם: אתה יודע, כמו שאתה אומר שלפעמים גם אתם, אז לפעמים זו איזו פקידה שהדפיסה.
רז נזרי: אמרתי.
רז נזרי: לכן אני לא יכול להגיד שאנחנו כמערכת לא מדליפים.
רז נזרי: בגלל זה אמרתי את זה.
דוד רותם: אז לכן אני אומר, אתה מבין?
דוד רותם: אז יש דברים בוא נאמר ככה, אני זוכר שאצל פליאה אלבק, זיכרונה לברכה, הייתה לה כספת, והיה ספרון, מחברת כזאת עם כריכה קשה, ששם היא הייתה כותבת דברים שנידונו בישיבות סודיות.
דוד רותם: והיה לה עוד פטנט.
דוד רותם: כשהיא הוציאה פרוטוקול כתוב מישיבה והיא רצתה לדעת מי ידליף אותו, אז בכל פרוטוקול כזה, שגם היה ממוספר, הייתה טעות במילה אחרת.
דני דנון: אפשר עוד משפט אחד, אדוני.
דוד רותם: משפט אחד.
דני דנון: אני חושב שהכל, יש פה דו שיח של חרשים ולא יעזור.
דני דנון: מה שאתה אמרת אין דעות קדומות, יש דעות קדומות, אז יכול להיות שגם לנו יש דעות קדומות.
דני דנון: אתה יודע מה?
דני דנון: אבל אני רואה את זה, אני שומע את זה.
דני דנון: תשמע, כשאתה נפלט לך – יש גם צוות לתחנות פיראטיות, או כאשר אתה אומר ---
רז נזרי: אבל ---
דוד רותם: לא, לא, אל תענה לו.
דני דנון: או כשאתה אומר – אנחנו מקימים לפעמים צוותים למס הכנסה וזה, אני מניח שזה בעניין פשע מאורגן וזה.
רז נזרי: זה לא קשור לזה, זה קשור לנושא שדורש תיאום בין גופים.
רז נזרי: זה הטיעון.
רז נזרי: דני, תקשיב, ברשותך.
רז נזרי: תקשיב לקונטקסט רק.
דני דנון: מה שאתם עשיתם ---
רז נזרי: זה קשור לקונטקסט של דיון בין גופים, לא פשע, תיאום בין גופים.
דני דנון: אבל כאשר אתם מקימים צוות לאכיפת החוק ביהודה ושומרון, זה כאילו הייתם מקימים צוות לאכיפת החוק בנתינה, כי בנתניה יש קצת פשע ---
רז נזרי: לא, ממש לא.
רז נזרי: אז אני רוצה לומר לפרוטוקול – אנחנו לא חושבים ואמרתי את זה גם בהתחלה, לא מתייחסים לתושבי יהודה ושומרון וודאי לא כארגון פשע ולא כעבריינים.
רז נזרי: רובם ככולם, לא ככולם, כי יש כאלה שלא, רובם המוחלט שומרי חוק, נורמטיביים, ערכיים, תורמים למדינה הרבה, אני מכיר רבים מהם.
רז נזרי: הקונטקסט הוא כזה ---
דני דנון: אז תקימו צוות שלכם ----
רז נזרי: דני, הקונטקסט הוא, כשאמרתי תחנות פיראטיות, זה דורש תיאום בין כמה משרדי ממשלה.
רז נזרי: מס הכנסה, זה הקונטקסט.
רז נזרי: ביהודה ושומרון לא המתנחלים.
רז נזרי: דורש תיאום בין משטרה, צבא, שב"כ, מה שלא דרוש בנתניה.
רז נזרי: זה ההבדל.
רז נזרי: זה הקונטקסט.
דני דנון: אבל יש הבדל גיאוגרפי אחר.
שלומי אברמזון: אז בוא נשנה את השם אז זה יהיה בסדר?
דני דנון: לא, כי בגלל השם הזה אתם פתאום הולכים לרבשצ"ים, ואתם הולכים לאיסוף נשק בדברים שלא קשורים למטרה של הצוות הזה.
דוד רותם: אוקי, רבותיי.
דוד רותם: אני רוצה להקריא לכם את המסקנות של הוועדה אחרי הדיון הזה: באזור יהודה ושומרון מתגוררים כ-350,000 יהודים המתגוררים בעשרות יישובים.
דוד רותם: תושבים אלה הינם אזרחים ישרי דרך, שומרי חוק, כפי שהאוכלוסייה בישראל כולה.
דוד רותם: הוועדה סבורה כי אין מקום לקיום צוותים והוראות מיוחדות לגבי אוכלוסייה זו, כאשר עצם קיומו של צוות כאמור במשרד המשפטים, יוצר סטיגמה כאילו תושבים אלה הם חשודים פוטנציאלים, וגורם להרגשה לא טובה בקרב התושבים באיו"ש, כנרדפים בשם מקום מגוריהם ודעותיהם.
דוד רותם: הוועדה קוראת לממשלת ישראל, לשר המשפטים, ליועץ המשפטי לממשלה, לראות את אזרחי ישראל באיו"ש כאזרחים שומרי חוק, ולהתייחס אליהם כפי שמתייחסים לכלל אזרחי ישראל, ולבטל כל התייחסות מיוחדת לאזרחים אלה.
דוד רותם: אני מבקש להעביר את זה ליועץ.
רז נזרי: אנחנו נקבל את זה בדואר, אני מניח.
דוד רותם: אתם תקבלו את זה גם בדואר, זה גם יונח על שולחן הכנסת ותודה רבה לכם.
יעקב כץ: אני רוצה להודות ליושב ראש הוועדה.
דוד רותם: בוקר טוב, אני פותח את ישיבת הוועדה.
דוד רותם: אנחנו נדון בהצעת חוק לתיקון פקודת מניעת טרור (חילוט רכוש אדם שביצע מעשה טרור), התשס"ט-2009, של חבר הכנסת דנון.
דוד רותם: אנחנו מקדמים בברכה את חבר הכנסת לשעבר, רן כהן, ואת הסטודנטים מאוניברסיטת באר שבע.
דוד רותם: חבר הכנסת דני דנון, ביקשת אתמול לדחות את הישיבה.
דוד רותם: מכיוון שיש איזו שהיא תחושה שוועדות הכנסת זה מן הפקרות שאפשר לדחות ולקבוע ולשנות את הדברים, החלטתי לא לדחות את הישיבה.
דוד רותם: דני, היית אמור לשבת עם אנשי משרד המשפטים ועם כל המכונים כדי להגיע להסכמות.
דוד רותם: האם נעשה משהו?
דני דנון: אדוני היושב-ראש, אני מודה לך על כינוס הישיבה.
דני דנון: ביקשתי פעמים רבות לכנס את הישיבה החשובה הזאת.
דוד רותם: למה ביקשת לדחות את הישיבה?
דני דנון: מדובר בהצעת חוק חשובה ביותר שנותנת למדינה יכולת לחלט רכוש של מי שהורשע במעשה טרור או לא הורשע.
דני דנון: המדינה, לצורך העניין, עובדת על הצעת חוק כוללת.
דני דנון: גם בדיון הקודם הם באו ואמרו שהם מתקדמים ושהם מבקשים מאיתנו להמתין.
דני דנון: כך עשינו.
דני דנון: נציגי משרד המשפטים ביקשו להמתין מספר שבועות עד שתביא ועדת שרים הצעה שתהיה תואמת להצעה שאנחנו הצגנו.
דני דנון: אני מבין את היושב-ראש ומכבד את העמדה שלו.
דני דנון: מבחינתי אפשר להתקדם בהצעת החוק.
דני דנון: מהפגישות שערכנו עם הגורמים השונים, שאת חלקם ציינת, וגם מחוות הדעת של הוועדה הכנסנו מספר תיקונים להצעת החוק המקורית על מנת להתאים אותה לתזכיר הממשלתי ולהערות שהתקבלו מהגורמים השונים.
דני דנון: אני כמציע החוק אשמח להתקדם היום בחקיקה.
דני דנון: אם תהיה בקשה נוספת להמתנה אני אבקש לקצוב אותה בזמן מוגדר, ברור ולקבוע ישיבת המשך בנושא.
דני דנון: יושב-הראש התחייב בפתח המושב הקודם שנדון בחוק.
דני דנון: הוא נדחה עוד ועוד.
דני דנון: גם אם תהיה היום דחייה אני מבקש שייקבע מועד לדיון והצבעה בהצעה הממשלתית שתגיע, או בהצעה עם התיקונים שמונחת בפנינו.
דוד רותם: חבר הכנסת דנון, ההתחייבויות שלי הן התחייבויות פוליטיות.
דוד רותם: כשפוליטיקאי מתחייב הוא רק מתחייב, הוא לא מתחייב לקיים.
דוד רותם: אתה ביקשת ממני אתמול לדחות את הדיון.
דוד רותם: עכשיו אתה מבקש ממני לקבוע את הישיבה הבאה.
דני דנון: יש פה בקשה של משרד המשפטים להמתין מספר שבועות.
דני דנון: אני נעניתי לבקשה.
דני דנון: הנושא חשוב, לכן הייתה פנייה.
דוד רותם: הבעיה הקואליציונית היא בכך שאני לא מכבד את הבקשות של הממשלה ושל הקואליציה.
דוד רותם: אני רגיל לזה.
נעמה פויכטונגר: הצעת החוק של חבר הכנסת דנון איננה מוסיפה סמכויות לעומת המצב החוקי הקיים, היא אף מצמצמת את הסמכויות הקיימות לפי תקנות ההגנה.
נעמה פויכטונגר: מדובר בתקנה 119 ובתקנה 120.
דוד רותם: מתי עשו שימוש בתקנות האלו בפעם האחרונה?
סיגל קוגוט: היו כמה שנים שלא עשו שימוש.
סיגל קוגוט: מ-2008 התחילו שוב.
סיגל קוגוט: אחרי שהיה הפיגוע במרכז הרב בירושלים התחילו.
נעמה פויכטונגר: אפשר להתווכח על חוקיותן של התקנות האלו, אבל הן תקפות ונותנות את הסמכויות.
סיגל קוגוט: אי אפשר להתווכח על חוקיותן.
סיגל קוגוט: הן נהנות משמירת דינים.
נעמה פויכטונגר: אפשר לאהוב או לא לאהוב אותן.
נעמה פויכטונגר: כיום הן תקפות ונעשה בהן שימוש.
נעמה פויכטונגר: הצעת החוק של חבר הכנסת דנון מצמצמת את הניסוח הרחב שקיים בתקנת ההגנה.
נעמה פויכטונגר: לא מוכרת לי גרסה מעודכנת של חבר הכנסת דנון.
נעמה פויכטונגר: גם אם היא הותאמה להצעת החוק הממשלתית הרי שהפרק הזה בהצעת החוק הממשלתית עדיין לא אושר על ידי הממשלה.
דני דנון: יש התנגדות של שר מסוים.
דני דנון: מה לוחות הזמנים למהלך הזה?
דוד רותם: מי זה השר המתנגד?
דני דנון: הוא היה שר המשפטים.
דוד רותם: הוא רק אחד.
דני דנון: אני מניח שהנושא יעבור, רק השאלה מתי.
נעמה דנון: ועדת שרים מקיימת דיונים מאוד מעמיקים בהצעת החוק.
נעמה דנון: התקיימו 3 דיונים.
נעמה דנון: האחרון שבהם התקיים שלשום.
נעמה דנון: בשבוע הבא נקבעו 2 דיונים נוספים.
נעמה דנון: בינתיים עברה ןעדת שרים על הצעת החוק.
נעמה דנון: הגענו עד לסעיף 56 בפרק ו', שזה בעצם חצי מהצעת החוק.
נעמה דנון: הדיונים הם דיונים מעמיקים.
דוד רותם: בואי נאמר שאנחנו צפויים לעוד מהדורה של הקודקס האזרחי בדיני ממונות.
נעמה פויכטונגר: נדמה לי שהוא למעלה מ-1000 סעיפים.
דוד רותם: הוא משהו שמשרד המשפטים עובד עליו 30 שנה.
נעמה פויכטונגר: משרד המשפטים לוקח אחריות על עדכון החקיקה ומביא לפתחה של הכנסת את האפשרות לעדכן את החקיקה הישראלית.
דוד רותם: אז הם באים ליושב-ראש ועדת חוקה ואומרים שהם מבקשים באופן דחוף לגמור את החוק הזה.
נעמה פויכטונגר: אינני יכולה לקבל אחריות על נושאים שאני לא מבינה בהם שום דבר.
נעמה פויכטונגר: ועדת שרים דנה ביסודיות בהצעת החוק.
נעמה פויכטונגר: במסגרת דיוני ועדת השרים הוכנסו כמה תיקונים בהצעת החוק.
נעמה פויכטונגר: זה לא חותמת גומי.
נעמה פויכטונגר: זה לא משהו שעובר מבלי משים.
נעמה פויכטונגר: מכיוון שאינני יכולה להתחייב בשם מזכירות הכנסת אני לא יכולה לנקוב בתאריך.
נעמה פויכטונגר: הדיונים נקבעו, שר המשפטים נחוש לקדם את זה.
נעמה פויכטונגר: אני לא יודעת אם זה יגיע אחר כך לממשלה עצמה לתהליך נוסף, אבל הנושא מקודם בעליל.
דוד רותם: המכונה ד', האם אתה משתתף בישיבות האלו?
ד': אני משתתף בישיבות האלו.
דוד רותם: כמה עוד ישיבות צריך?
ד': עוד 2,3 ישיבות.
דוד רותם: זה נקבע לשבוע הבא?
ד': יכול להיות שבכך יסתיים הדיון.
ד': אני לא יכול להתחייב.
דוד רותם: מכם אני אף פעם לא מבקש התחייבות.
דוד רותם: כשידברו עם הבוס הכל ישתנה ממילא.
דוד רותם: חבר הכנסת דנון, האם ראית את הצעת החוק הממשלתית?
דני דנון: ראיתי את התזכיר.
דני דנון: גם בהצעה שאני מניח היום בפני הוועדה יש תיקונים.
דני דנון: אני שמח לשמוע שיש הסכמה לרעיון החילוט.
דוד רותם: האם הדברים שנקבעו בתזכיר מניחים את דעתך?
דוד רותם: האם הם פותרים את הבעיה?
דני דנון: כן, במתכונת הנוכחית.
דני דנון: יש קולות שונים שמתנגדים.
דוד רותם: אני לא אקיים דיונים ב-2 חוקים בעת ובעונה אחת.
דוד רותם: אם הצעת החוק הממשלתית כוללת את הצעת החוק שלך - אתה מעריך שהבעיה תיפתר בהצעת החוק הממשלתית – אז נצמיד את הצעת החוק שלך להצעת החוק הממשלתית ונדון בהן יחד.
דני דנון: אדוני היושב-ראש, לא שמעתי מנציגי משרד המשפטים את לוחות הזמנים.
דוד רותם: אני מחייב את ועדת השרים ואת הממשלה לסיים את הדיונים בתוך 30 יום.
נעמה פויכטונגר: אין פה את מי שמוסמך להוציא לפועל את הוראותיו של יושב-ראש הוועדה.
דני דנון: אם בתוך 30 יום אין התקדמות בוועדת שרים אני מבקש לדון ולהצביע על הנוסח המתוקן.
דני דנון: זה חלק ממה שרוצים לעשות.
דוד רותם: תודיעו למזכירות הממשלה שאם בתוך 30 יום לא תהיה החלטה בוועדת שרים - אני לא מחייב אתכם להניח על שולחן הכנסת ולהעביר קריאה ראשונה.
דוד רותם: זאת בעיה, כי לא תמיד יש לכם רוב לחוקים – אז אני אקדם את הדיון בהצעת החוק של חבר הכנסת דני דנון.
דוד רותם: זה חוק חשוב מידי.
דוד רותם: מכיוון שהממשלה החליטה שצריך לתקן, אז אנא.
דוד רותם: אני מבקש ממך, חבר הכנסת דנון, שתשב איתם על התיקונים שלך.
דוד רותם: אני מציע שבהזדמנות תעביר את זה אלינו.
נעמה פויכטונגר: רציתי להבין מה בדיוק מבקש חבר הכנסת דני דנון להשיג באמצעות הצעת החוק.
דוד רותם: אני מציע שתשבו איתו.
דוד רותם: הוא יראה לכם את התיקונים שהוא עשה.
דני דנון: החשש שלי הוא שזה יהיה בדיונים עוד מספר שנים.
דני דנון: תעבדו, תזדרזו ונשמח לאחד את הדברים.
דוד רותם: אנחנו פותחים היום את הדיון ה-18 בהצעת החוק.
דוד רותם: רבותיי, זה נורא נחמד שאנחנו מקיימים דיונים ודיונים ודיונים ואין חוק.
דוד רותם: יש לי כוונה לגמור את החוק הזה בתוך 2 דיונים.
דוד רותם: עוד ועוד דיונים לא מוסיף כלום.
נעמה מנחמי: אנחנו נתחיל בהכרה ביחידות.
נעמה מנחמי: סעיף 20לג.
נעמה מנחמי: הכרה ביחידות לשיקום מונע (א) שר הרווחה והשירותים החברתיים רשאי להכיר ביחידה במשרדו או ביחידה במשרד הבריאות, כיחידה לשיקום מונע.
נעמה מנחמי: (ב) טיפול ייעודי ביחידה כאמור בסעיף קטן (א) או בפסקאות (2) ו-(3) להגדרת "יחידה לשיקום מונע" יינתן על ידי מי שהתקיימו בו התנאים האמורים בסעיף 20טו(א)(1) עד (3).
נעמה מנחמי: סעיף 20לד.
נעמה מנחמי: הקמת יחידות נוספות לשיקום מונע.
נעמה מנחמי: מצא שר הרווחה והשירותים החברתיים, לאחר התייעצות עם שר הבריאות, כי אין די ביחידות לשיקום מונע הקיימות כדי לקיים את ההוראות לפי פרק זה, יפעל להקמת יחידות לשיקום מונע נוספות.
דוד רותם: אני רוצה שבמקום המילה "יפעל" נכתוב את המילה "יקים", כי אחרת מה שיקרה זה שמשרד האוצר יהיה זה שיחליט.
עמית מררי: העניין הוא שאז ישתמע שהוא יקים במשרדו.
עמית מררי: זאת לאו דווקא הכוונה.
דוד רותם: לא כתוב במשרדו.
דוד רותם: כתוב שהוא יקים יחידות נוספות לשיקום מונע.
נועם פליק: מה שמשתמע ממה שאדוני אומר זה ששר הרווחה צריך להקים במשרד הרווחה יחידות.
דוד רותם: במשרד הרווחה או במשרד הבריאות.
שרונה עבר הדני: שר הרווחה לא יכול להקים במשרד הבריאות.
שרונה עבר הדני: כתוב שהוא יפעל להקמת יחידות, לא כתוב שהוא יקים במשרד הבריאות.
דוד רותם: בסעיף (א) כתוב ששר הרווחה רשאי להכיר ביחידה במשרדו או במשרד הבריאות.
שרונה עבר הדני: על זה אין לנו ויכוח.
דוד רותם: הוא יצטרך להקים יחידות נוספות.
דוד רותם: הוא יקים את זה פה, שם או איפה שהוא ירצה.
עמית מררי: תדברו על המתווה שאתם מציעים, איך יוקמו יחידות נוספות אם יימצא שאין מענה ביחידות הקיימות.
עמית מררי: תגידו בכמה מילים כדי שאפשר יהיה להבין למה כל היחידות לא מוקמות דווקא במשרד הרווחה.
אסתי שדה: המתווה שבנינו נותן רצף שיקום של מסגרות סגורות של 24 שעות על פי רמת המסוכנות, עבור למרכזי יום שיפעלו בבוקר או אחר הצהריים, וקבוצות טיפוליות במסגרות שונות.
אסתי שדה: כבר היום אנחנו פועלים לתת מענה לאוכלוסיות ייחודיות שצריכות לקבל מענה נוסף מעבר לטיפול הייעודי, כמו עברייני מין מכורים או עברייני מין בעלי נכות קוגניטיבית.
אסתי שדה: אנחנו עובדים עם עוד אגפים בתוך המשרד ומול משרד הבריאות.
אסתי שדה: ניגשו אלינו ממשרד בריאות עם הצעה לתת מסגרת שכוללת גם טיפול תרופתי.
אסתי שדה: אנחנו מנסים לפתוח את הטווח של רצף המסגרות על מנת שיתנו מענה גם לעברייני מין רגילים וגם לעברייני מין עם צרכים מיוחדים.
נועם פליק: שהם לאו דווקא במשרד הרווחה.
דוד רותם: לא אמרתי במשרד הרווחה.
דוד רותם: בסעיף 20לד כתוב שאם מצא שאין די ביחידות לשיקום מונע הקיימות במשרד הרווחה ובמשרד הבריאות הוא יקים יחידות שיקום נוספות.
נועם פליק: צריך להיות ברור שהיחידות האלו הן לאו דווקא במשרד הרווחה.
דוד רותם: נא לגרום לכך שיהיה מובן מהנוסח שזה לאו דווקא במשרד הרווחה.
נעמה מנחמי: נטפל בזה.
שרונה עבר הדני: זה לאו דווקא בממשלה.
שרונה עבר הדני: אין סיבה שהיחידות האלו לא יפעלו על ידי עמותות.
דוד רותם: הגיע הזמן שהממשלה תמלא את חובותיה ולא תדאג שעמותות יעשו את זה.
דוד רותם: אם הוא יכול לשכנע עמותה להקים את זה במסגרת החובה שיעשה את זה.
אלי אפללו: באחריות המשרד.
שרונה עבר הדני: הביצוע יכול להיות על ידי הממשלה או על ידי אחרים.
שרונה עבר הדני: האחריות היא של הממשלה.
דוד רותם: הוא צריך להקים יחידות נוספות.
דוד רותם: זה מה שאני רוצה ממנו.
דוד רותם: אם הוא יקבל את זה בחינם אין לי שום בעיה.
שרונה עבר הדני: אין שום כוונה שזה יהיה בחינם.
שרונה עבר הדני: זה יכול להיות גם על רכש שירותים.
דוד רותם: הוא יפעל להקמת יחידות שיקום מונע נוספות.
דוד רותם: לא איכפת לי איפה.
דוד רותם: סימן ב' מאושר.
נעמה מנחמי: סימן ג': שיקום מונע לעבריין מין שהוא אסיר.
נעמה מנחמי: 20לה.
נעמה מנחמי: שיקום מונע בבית סוהר (א) בסעיף זה, "אסיר" – כהגדרת אסיר שפוט בפקודת בתי הסוהר (נוסח חדש), התשל"ב-1971.
נעמה מנחמי: על מנת להבהיר שמדובר רק בבתי סוהר של השב"ס ולא בבתי סוהר צבאיים אנחנו גם נבהיר שבית סוהר הוא בית סוהר שהוכר לפי סעיף 69 לפקודת בתי הסוהר.
נעמה מנחמי: אנחנו הוספנו הבוקר הגדרה נוספת של יחידת משרד הבריאות, שזאת יחידת שיקום מונע של משרד הבריאות שהוכרה לפי סימן ב' הפועלת בבית הסוהר.
נעמה מנחמי: (ב) שיקום מונע בבית סוהר יינתן לעבריין מין שהוא אסיר, אם בהתאם להערכת מסוכנות שנערכה לגביו יש בשיקום מונע כדי להפחית את רמת המסוכנות הנשקפת ממנו לביצוע עבירת מין נוספת, והוא הסכים להשתתף בתכנית כאמור.